recursal/SuperWikiNEXT-32B huggingface dataset:
**ভূঁইয়া** (অসমীয়া: ভূঞা) হলো একটি ইন্দো-আর্য গোষ্ঠী যারা নবম শতাব্দী থেকে ভারতীয় উপমহাদেশের বিভিন্ন অঞ্চলে বসবাস করছে। উপনিবেশিক ভারতের সর্বাধিক জনবহুল এবং বিস্তৃত গোষ্ঠী ছিল ভূঁইয়া। আদি ভূঁইয়ারা উপমহাদেশের অভিজাত গোষ্ঠী হিসেবে পরিচিত ছিলো

ব্যুৎপত্তি
----------

ভূইয়া ছিল একটি জমিদার বা সর্দারদের বোঝাতে ব্যবহৃত একটি উপাধি। এটি সংস্কৃত শব্দ ভূমি থেকে উদ্ভূত হয়েছে।

ইতিহাস
------

এই গোষ্ঠীর উৎস রহস্যের মধ্যে নিমজ্জিত আছে। এই মূল গোষ্ঠীটি প্রায়শই আদি ভূঁইয়া বা পূর্বসূরি ভূঁইয়া হিসাবে পরিচিত। তৃতীয় নবম শতাব্দীতে ম্লেচ্ছ রাজবংশের তৃতীয় বালভর্মণের রাজত্বকালে ভূঁইয়াদের উপস্থিতির প্রমাণ পাওয়া যায়। আদি- ভূঁইয়া গোষ্ঠী বেশিরভাগ বিশ্বাস-ভিত্তিক আদর্শের সাথে স্থিতাবস্থা বজায় রেখেছে। আদি-ভূঁইয়া গোষ্ঠীর পরবর্তী ভিত্তি বারো ভূঁইয়া সর্দার হিসাবে পরিচিতি লাভ করে।

আরো দেখুন
---------

* বারো ভুঁইয়া

তথ্যসূত্র
---------

1. 1 2 3  Neog, M; in Barpujari, H. K. (ed.) (১৯৯২)। *Origin of the Baro-Bhuiyans: The Comprehensive History of Assam*। Guwahati, India: Assam Publication Board। পৃষ্ঠা 47–66। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
2. ↑  Nath, D (১৯৮৯)। *History of the Koch Kingdom*। Delhi: Mittal Publications। পৃষ্ঠা 1475–1615।
অন্য ব্যবহারের জন্য ফজলুর রহমান (দ্ব্যর্থতা নিরসন) দেখুন। **ফজলুর রহমান** ( উর্দু: فضل الرحمان‎‎ ) পাকিস্তানের একজন অবসরপ্রাপ্ত বিপিএস -২২ গ্রেড এর আমলা। ( সবচেয়ে বেশি যোগ্যতা সর্বোচ্চ পদের জন্য)। সিন্ধু প্রদেশের প্রধান সচিব ও পাকিস্তান ট্রেডিং কর্পোরেশনের সচিব ছিলেন।

কর্মজীবন
--------

জুন ২০১৮ থেকে আগস্ট ২০১৮ পর্যন্ত সিন্ধু প্রদেশের তত্ত্বাবধায়ক সরকারের মুখ্যমন্ত্রীর দায়িত্ব পালন করেন। তিনি সিন্ধু প্রদেশের একজন বিশিষ্ট সিভিল চাকুরীজীবী ছিলেন। দুইবার প্রাদেশিক মন্ত্রী হিসেবে দায়িত্ব পালন করেন। সিভিল সার্ভিস থেকে ২০১০ সালে অবসর গ্রহণ করেন। জাতীয় সাধারণ নির্বাচনের আগে ২ জুন ২০১৮ সালে ফজলুর রহমান সিন্ধু প্রদেশের তত্ত্বাবধায়ক সরকারের মুখ্যমন্ত্রী হিসেবে শপথ গ্রহণ করেন।

তথ্যসূত্র
---------

1. ↑
2. ↑  "New caretaker CM Sindh announced"। *timesofislamabad.com*। সংগ্রহের তারিখ ২০১৮-০৫-৩১।
3. ↑  "Fazlur Rehman named caretaker Sindh CM | Pakistan"। *Geo.tv*। সংগ্রহের তারিখ ২০১৮-০৫-৩১।

| রাজনৈতিক অফিস 
সিন্ধু প্রদেশের মুখ্যমন্ত্রী  |
| --- |
|
| পূর্বসূরী সৈয়দ মুরাদ আলী শাহ | **তত্ত্বাবধায়ক** ২০১৮ | অনুসৃত সৈয়দ মুরাদ আলী শাহ |
**সৌদি আরবে ক্রিকেট** খেলার জনপ্রিয়তা দিন দিন বৃদ্ধি পাচ্ছে। সৌদি আরবের অক্টোবর মাস থেকে এপ্রিল মাস পর্যন্ত ক্রিকেট খেলা হয়। সৌদি আরবে ১৪৯টি ক্রিকেট ক্লাব এবং একটি একক টার্ফ উইকেট আছে।

ইতিহাস
------

সৌদি আরবে ১৯৬০ সালে ক্রিকেট খেলার প্রথম উল্লেখ পাওয়া যায় এবং পারিশ দলসমূহ এতে প্রতিদ্বন্দ্বিতা করেছিল। ১৯৭০-এর দশকের মধ্যে খেলাটি কাঠামোতে চলে আসে এবং আরও সুসংহত হয়ে ওঠে সাথে এসোসিয়েশনসমূহ গঠিত হয়। প্রথম দিকের দিনগুলোতে খেলাটি বেশিরভাগ সময় প্রবাসীরা খেলতো এবং আজও এমনই রয়ে গেছে, বেশিরভাগ খেলোয়াড় ভারতীয় উপমহাদেশ, ইংল্যান্ড, অস্ট্রেলিয়া, দক্ষিণ আফ্রিকা এবং নিউজিল্যান্ড থেকে এসেছে।

২০০১ সালে রাজকন্যা ঘদা বিনতে হমুদ বিন বিন আবদুলাজিজ আল সৌদের রাজকীয় পৃষ্ঠপোষকতায় ক্রিকেট সংগঠিত করার আইনগত মর্যাদা লাভ করে। ২০০৩ সালে সৌদি আরব আন্তর্জাতিক ক্রিকেট কাউন্সিলের সহযোগী সদস্য হয়। দলটি কোন স্বতন্ত্র আন্তর্জাতিক ক্রিকেট কাউন্সিল টুর্নামেন্টে অংশ নেয়নি, তবে এশিয়ান ক্রিকেট কাউন্সিলের প্রতিযোগিতায় খেলেছে, বিশেষ করে এসিসি ট্রফি এবং এসিসি টি-টোয়েন্টি কাপে। ২০০৮ সালের এসিসি ট্রফি এলিট-এ তারা একদিনের আন্তর্জাতিক ম্যাচ খেলার অভিজ্ঞতা সম্পন্ন সংযুক্ত আরব আমিরাতকে পরাজিত করে।

পরিচালনা পর্ষদ
--------------

মূল নিবন্ধ: সৌদি ক্রিকেট কেন্দ্র

সৌদি ক্রিকেট কেন্দ্র হলো সৌদি আরবের ক্রিকেটের সরকারি পরিচালনা কমিটি। এর বর্তমান সদর দফতর জেদ্দায়। সৌদি ক্রিকেট কেন্দ্র আন্তর্জাতিক ক্রিকেট কাউন্সিলে সৌদি আরবের প্রতিনিধি করে থাকে।

ঘরোয়া প্রতিযোগিতা
------------------

সৌদি আরবের ঘরোয়া ক্রিকেট ১১টি আঞ্চলিক ক্রিকেট এসোসিয়েশন নিয়ে অনুষ্ঠিত হয়, তারা অক্টোবর থেকে এপ্রিল মাস পর্যন্ত সীমিত ওভারের ক্রিকেট এবং টি-টোয়েন্টি ক্রিকেটে অংশগ্রহণ করে থাকে। ২০১০ সালের প্রতিযোগিতায় পশ্চিমাঞ্চলীয় প্রদেশ ক্রিকেট এসোসিয়েশন জয় লাভ করে।

### আঞ্চলিক এসোসিয়েশন

বর্তমানে ১১টি নগর ক্রিকেট এসোসিয়েশন নিয়ে সৌদি ক্রিকেট কেন্দ্র গঠিত হয়েছে। নিম্নে নগর ক্রিকেট এসোসিয়েশনের তালিকা দেওয়া হলো:

* পশ্চিমাঞ্চলীয় প্রদেশ ক্রিকেট এসোসিয়েশন
* জেদ্দা ক্রিকেট এসোসিয়েশন
* রিয়াদ ক্রিকেট এসোসিয়েশন
* রিয়াদ ক্রিকেট লীগ
* পূর্বাঞ্চলীয় প্রদেশ ক্রিকেট এসোসিয়েশন
* ইয়নবু আল সিনায়াইয়া ক্রিকেট এসোসিয়েশন
* আসির ক্রিকেট লীগ
* জিযান প্রিমিয়ার ক্রিকেট লীগ
* জিযান অঞ্চল ক্রিকেট এসোসিয়েশন
* মদিনা ক্রিকেট লীগ
* মদিনা ক্রিকেট এসোসিয়েশন

মাঠ
---

সৌদি আরবে বর্তমানে ৬০টি ক্রিকেট মাঠ আছে। এই সকল মাঠগুলো কেবলমাত্র ক্রিকেটের জন্য তৈরি করা হয়েছে, এর সাথে আছে কংক্রিটের তৈরি স্থায়ী পিচ এবং ঊষর প্রান্তবর্তী অংশ। ইয়ানবু শহরের মাঠটি একটিমাত্র মাঠ যেখানে মাঠির প্রান্তবর্তী অংশ সবুজ, ক্লাবহাউস, ফ্লাড লাইট, ড্রেসিংরুম, টয়লেট এবং অন্যান্য সুবিধা আছে।

জাতীয় দল
---------

মূল নিবন্ধ: সৌদি আরব জাতীয় ক্রিকেট দল

আন্তর্জাতিক ক্রিকেট ম্যাচে সৌদি আরব জাতীয় ক্রিকেট দল দেশের প্রতিনিধিত্ব করে। ২০০৩ সালে জাতীয় দল গঠিত হয়, তারা এসিসি ট্রফির চ্যালেঞ্জ বিভাগে খেলে, ২০০৮ সালে অবনমন হওয়ার আগে এলিট বিভাগে খেলেছে, ২০০৮ সালে এসিসি ট্রফি দুটি বিভাগে বিভক্ত হয়। দলটি এসিসি টি-টোয়েন্টি কাপ এবং মধ্যপ্রাচ্য কাপেও খেলেছে।

আরও দেখুন
---------

* সৌদি আরবের খেলাধুলা

তথ্যসূত্র
---------

1. 1 2 3  Asian Cricket: Saudi Arabia
2. ↑  Saudi Arabian Shine in T20

বহিঃসংযোগ
---------

* সৌদি ক্রিকেট সাইট
* ক্রিকইনফো-সৌদি আরব
* এশিয়ানক্রিট.অর্গ-এ সৌদি আরবের ক্রিকেট সংশ্লিষ্ট পৃষ্ঠাসমূহ
**রয়্যাল আন্টভের্প স্পোর্টিং ক্লাব** (এছাড়াও **আর আন্টভের্প এসসি** অথবা শুধুমাত্র **আন্টভের্প** নামে পরিচিত) হচ্ছে আন্টভের্প ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৮৮০ সালে প্রতিষ্ঠিত হয়েছে। আন্টভের্প তাদের সকল হোম ম্যাচ আন্টভের্পের বোসইলস্টাডিওনে খেলে থাকে; যার ধারণক্ষমতা হচ্ছে ১৬,১৪৪। বর্তমানে এই ক্লাবের ম্যানেজারের দায়িত্ব পালন করছেন ইভান লেকো এবং সভাপতির দায়িত্ব পালন করছেন পল গেসেন্স। বেলজীয় মধ্যমাঠের খেলোয়াড় ফারিস হারুন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আন্টভের্প এপর্যন্ত ৮টি শিরোপা জয়লাভ করেছে; যার মধ্যে ৪টি বেলজীয় প্রথম বিভাগ, ২টি বেলজীয় দ্বিতীয় বিভাগ এবং ২টি বেলজীয় কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, আন্টভের্পের সবচেয়ে বড় সাফল্য হচ্ছে ১৯৯২–৯৩ উয়েফা কাপ উইনার্স কাপের ফাইনালে পৌঁছানো, যেখানে তারা ইতালীয় ক্লাব পারমার কাছে ৩–১ গোলের ব্যবধানে পরাজিত হয়েছিল।

অর্জন
-----

### ঘরোয়া

* **বেলজীয় প্রথম বিভাগ**

**চ্যাম্পিয়ন (৪):** ১৯২৮–২৯, ১৯৩০–৩১, ১৯৪৩–৪৪, ১৯৫৬–৫৭
* **বেলজীয় দ্বিতীয় বিভাগ**

**চ্যাম্পিয়ন (২):** ১৯৯৯–২০০০, ২০১৬–১৭
* **বেলজীয় কাপ**

**চ্যাম্পিয়ন (২):** ১৯৫৪–৫৫, ১৯৯১–৯২
### আন্তর্জাতিক

* **উয়েফা কাপ উইনার্স কাপ**

রানার-আপ (১): ১৯৯২–৯৩

তথ্যসূত্র
---------

1. ↑  Bosuil mag voortaan 16.144 supporters ontvangen GVA, 7 April 2018

বহিঃসংযোগ
---------

* প্রাতিষ্ঠানিক ওয়েবসাইট

টেমপ্লেট:রয়্যাল আন্টভের্প স্পোর্টিং ক্লাব
টেমপ্লেট:বেলজীয় প্রথম বিভাগ এ

প্রবেশদ্বার: ফুটবল

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
যুক্তরাষ্ট্রের দক্ষিণ ক্যালিফোর্নিয়ার হলিউডে অবস্থিত বেদান্ত সোসাইটি ১৯৩০ সালে স্বামী প্রভানন্দ প্রতিষ্ঠা করেন।  এটি বিশ্বের সকল বেদান্ত সোসাইটির কেন্দ্রীয় কার্যালয়। বেদান্ত সোসাইটি মুলত রামকৃষ্ণ মিশনের অঙ্গ সংগঠন।  এখানে একটি আর্কাইভ আছে যেখানে বেদান্ত সোসাইটির ইতিহাস এবং যুক্তরাষ্ট্রে শুরুর দিকের বেদান্ত দর্শন চর্চার প্রসার লাভের ইতিহাস নিবদ্ধ আছে। 

হলিউডের বেদান্ত সোসাইটির মন্দির

ইতিহাস
------

স্বামী প্রভানন্দ ১৯২৯ সালে পোর্টল্যান্ড,অরেগন থেকে লস এঞ্জেলসে আসেন। ১৯৩৪ সালে তিনি একটি অলাভজনক প্রতিষ্ঠান হিসেবে বেদান্ত সোসাইটি প্রতিষ্ঠা করেন এবং ১৯৭৬ সালে তাঁর মৃত্যুর পূর্ব পর্যন্ত এ প্রতিষ্ঠানটি পরিচালনা করেন।

কার্যক্রম
---------

বেদান্ত সোসাইটি বেদান্ত দর্শন সম্পর্কে মানুষকে ধারণা দেবার জন্য বিভিন্ন লেকচার, ক্লাস,সেমিনার আয়োজন করে। এছাড়া তাদের বেদান্ত প্রেসের মাধ্যমে বিভিন্ন বই ও লেখা প্রকাশ করে।  এই প্রতিষ্ঠানটি পুরো মার্কিন যুক্তরাষ্ট্র ব্যাপী ছাত্র-ছাত্রী ও তরুন-তরুণীদের মধ্যে বেদান্ত দর্শন,যোগ বা ধ্যান এবং ব্রহ্মচর্য সম্পর্কে আগ্রহী করে তুলছে।এছাড়া এটি শ্রী রামকৃষ্ণ ও স্বামী বিবেকানন্দের বিভিন্ন দিক নিয়ে গবেষণা করে চলেছে।

অন্যান্য শাখা
-------------

অফিসিয়াল ওয়েবসাইট

আরও দেখুন
---------

* স্বামী বিবেকানন্দ
* বেদান্ত দর্শন

তথ্যসূত্র
---------

1. 1 2 3 4
**কাহালু ইউনিয়ন**
জেলা বগুড়া৷
উপজেলা কাহালু৷ 
উপজেলা সদর হতে দূরত্ব ০৫ কি.মি৷
আয়তন ৩৫৬৬ হেঃ৷
মোট জনসংখ্যা ১৮০৬৭
পুরুষ ৮৮৬৫
মহিলা ৯২০২
মোট ভোটার সংখ্যা ১২১৫৮
পুরুষ ৫৯৪৮
মহিলা ৬২১০
নির্বাচনী এলাকা কাহালু-নন্দিগ্রাম,বগুড়া-০৪৷
গ্রামের সংখ্যা ২৯ টি,
মৌজার সংখ্যা ২৩ টি,
মাধ্যমিক বিদ্যালয় ২ টি,
প্রাথমিক বিদ্যালয় সরকারি২ টি, বেসরকারি-০৫টি,
মসজিদ ৪৭ টি,
মন্দির ০৭ টি

ওয়ার্ডভিত্তিক লোক সংখ্যা
-------------------------

ওয়ার্ড - ১ ২৫৭৮ ওয়ার্ড- ২ ২০৬৪ ওয়ার্ড - ৩ ৩৩৪৭ ওয়ার্ড - ৪ ২০৩৯ ওয়ার্ড - ৫ ২৭৩৬ ওয়ার্ড - ৬ ২০২৫ ওয়ার্ড - ৭ ২৪২০ ওয়ার্ড - ৮ ১৮৮২ ওয়ার্ড - ৯ ২৪৭৪ মোট ২১৫৬৫

গ্রামসমূহের তালিকা
------------------

১/ কাইট ২/ দামাই ৩/ বুড়ইল ৪/ নশিরপাড়া ৫/ জয়তুল ৬/ পানদিঘী ৭/ তালদিঘী ৮/ গিরাইল ৯/ কানোড়া ১০/ কচুয়া ১১/ কালিশকুড়ি ১২/ আখুন্জা ১৩/ তেলিয়ান ১৪/ খাজলাল ১৫/ পাইকপাড়া ১৬/ বোরতা ১৭/ সাকোহালী ১৮/ আওলাখয়ের ১৯/ মহেশপুর ২০/ মহারাবানী

যোগাযোগ
-------

৬নং কাহালু সদর ইউনিয়ন পরিষদ কার্যালয় কাহালু, বগুড়া। এটি কাহালু উপজেলা হতে ৪কিঃমি দূরুত্বে। কাহালু উপজেলা হতে খুব সহজে যাওয়া যায় ৷

হাট-বাজার
---------

কাহালু উপজেলার অধীনে কাহালু ইউনিয়ন পরিষদ কাহালু পৌরসভা প্রতিষ্ঠিত হবার ফলে কাহালূ ইউনিয়নের কার্যালয় বেশ কিছু প্রতিষ্ঠান পৌর কর্তিপক্ষের আয়তায় যাবার ফলে ঝিমিয়ে পড়ে হাটবাজার সহ বেশ কিছু। কাহালু ইউপিতে কোন হাট বাজার নাই। যে সব হাট বাজার কাহালু ইউনিয়ন পরিষদের অধিনে ছিল সব হাট বাজার কাহালু পৌরসভার অধিনে চলে যায়। পরবর্তিতে বিভিন্ন জায়গায় হাট বাজার হবার কথা থাকলেও তা বাস্তবায়ন হায়নি। তাই কাহালু ইউনিয়ন পরিষদ হাট বাজার শূন্য হয়ে পড়েছে।
**হিম্মাফুশি** (দিভেহি : ހިއްމަފުށި) মালদ্বীপের কাফু এর প্রবালপ্রাচীর অধ্যুষিত একটি দ্বীপ।

ভূগোল
-----

দ্বীপটি দেশের রাজধানী মালে থেকে ১৬.৩২ কিমি (১০ মা; ৯ নটিক্যাল মাইল) উত্তর-পূর্বে অবস্থিত। এটি উত্তর মালয়ে অ্যাটলে অবস্থিত। ভেলানা আন্তর্জাতিক বিমানবন্দর থেকে হিমাফুশির দূরত্ব প্রায় ১৮ কিমি (১১ মা)। এখানে পৌঁছানোর একমাত্র উপায় হচ্ছে নৌপথ।

জনমিতি
------

ঐতিহাসিক জনসংখ্যা| বছর | জন. | ±% |
| --- | --- | --- |
| ২০০৬ | ১,০০৭ | —     |
| ২০১৪ | ১,৩৩৪ | +৩২.৫% |

অর্থনীতি
--------

স্থানীয়রা তাদের জীবিকা নির্বাহের জন্য মাছ ধরা এবং পর্যটনের উপর নির্ভর করে। দ্বীপটির নিজস্ব ফিশ প্রসেসিং সংস্থা এবং স্থানীয় মানুষের চাহিদা মেটানোর জন্য নিজস্ব নৌকা তৈরির সুবিধা রয়েছে।

### অবকাঠামো

হিমাফুশির প্রায় ৮৫০ জন স্থানীয় জনসংখ্যা রয়েছে। তবে জনসংখ্যা ২০০০ এরও বেশি যেতে পারে, কারণ হিমাফুশিতে ছোটখাটো অপরাধী জেলখানা ও মাদক পুনর্বাসন কেন্দ্রও রয়েছে। হিমাফুশির পানির বোতলজাতকরণ শিল্প এবং একটি টুনা কারখানা রয়েছে। এখানে তিনটি দোকান রয়েছে যা নিত্য প্রয়োজনীয় জিনিস এবং কয়েকটি বড় স্যুভেনিরের দোকানও আছে।

### পর্যটন

হিমাফুশি এক কিলোমিটার দীর্ঘ এবং প্রশস্ত এর চেয়েও কম। এখানে একটি আধা আইনী বিকিনি সৈকত এবং একটি মৌসুমী সার্ফ সৈকত রয়েছে। এখানে একটি হারবার রেস্তোঁরা রয়েছে যেখানে ৩ মার্কিন ডলার থেকে শুরু করে খাবার বিক্রয় করে থাকে। দ্বীপে কোনও অ্যালকোহল গ্রহণযোগ্য নয়। প্রধান ডায়েটে টুনা এবং নারকেল থাকে। দ্বীপে কোনও কুকুর নেই তবে কয়েকটি বিড়াল রয়েছে। বন্যপ্রাণের মধ্যে আছে পাখি এবং বাদুড়।

স্থানীয়রা খুব শান্তশিষ্ট। এখানের লোকেরা মুসলিম ধর্ম বিশ্বাসকে সমর্থন করে সুতরাং বেশিরভাগ মহিলা হিজাব পরিধান করে থাকে। স্থানীয়দের মধ্যে ইচ্ছাকৃত কোনও চুরি বা হিংস্র অপরাধ নেই।

হিম্মাফুশি বাজেট সচেতন ভ্রমণকারীদের জন্য আদর্শ যা একটি অবসরকালীন ছুটি কাটাতে এবং স্থানীয় জীবনযাত্রা অবলোকন করার জন্য উপযুক্ত।

খেলা
----

স্থানীয় দ্বীপ হিমাফুশি ভৌগোলিকভাবে তার বিশ্বখ্যাত সার্ফিং এবং ডাইভিং স্পটগুলির জন্য স্বীকৃত।

তথ্যসূত্র
---------

1. ↑  "Table PP5: Resident Population by sex, nationality and locality (administrative islands), 2014" (পিডিএফ)। *Population and Households Census 2014*। National Bureau of Statistics। পৃষ্ঠা 34। সংগ্রহের তারিখ ১২ আগস্ট ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Coordinate Distance Calculator"। *Boulter.com*। সংগ্রহের তারিখ ১২ আগস্ট ২০১৮।

প্রবেশদ্বার: মালদ্বীপ ভূগোল
**শ্রেয়সী চট্টোপাধ্যায়** (জন্ম ২৭শে আগস্ট ১৯৬০) হলেন একজন ভারতীয় চিত্রশিল্পী। তাঁর জন্ম ভারতের পশ্চিমবঙ্গ জেলার কলকাতায়। তিনি কাজ করেন দেশজ কাঁথা শিল্পের সংমিশ্রণ (একটি সূচিকর্ম যা প্রায়শই বাংলায়, ওড়িশা এবং বাংলাদেশের গ্রামাঞ্চলের মহিলারা অনুশীলন করেন) নিয়ে এবং এর সাথে তিনি চিত্রাঙ্কন করেন। তিনি ভারতীয় ক্ষুদ্র চিত্রকর্ম এবং আধুনিক শিল্পকলা দ্বারা প্রভাবিত। তিনি অন্যতম সেরা ভারতীয় মহিলা চিত্রশিল্পী এবং আধুনিক ভারতীয় চিত্রশিল্পের অন্যতম শীর্ষস্থানীয় ব্যক্তিত্ব।

প্রাথমিক জীবন
-------------

শ্রেয়সীর জন্ম ১৯৬০ সালের ২৭শে আগস্ট, পশ্চিমবঙ্গের কলকাতায়। তিনি পশ্চিমবঙ্গের শান্তিনিকেতনের কলাভবনে এবং লন্ডনের গোল্ডস্মিথ কলেজে শিক্ষালাভ করেছেন। তিনি ভারতের অন্যতম প্রধান শিল্পী। তিনি আধুনিক-পরবর্তী গুরুতর সমস্যা নিয়ে কাজ করছেন এবং দেশীয় শিল্প অনুশীলন নিয়ে পরীক্ষা নিরীক্ষা করেছেন।
তিনি খুব ছোট থেকেই চিত্রাঙ্কন শুরু করেছিলেন। তাঁর চিত্রকর্ম বাংলার গ্রাম ও আশেপাশের রাজ্যগুলি দ্বারা প্রচুর প্রভাবিত হয়েছে। তাঁর বাবা পেশায় ছিলেন ডাক্তার এবং স্ব-প্রশিক্ষিত কোলাজ শিল্পী। তাঁর প্রথম স্মৃতিতে আছে, কোলাজ তৈরিতে তিনি তাঁর বাবার সহায়তা করেছেন। "কাগজ কাটা হয়ে গেলে তিনি আমাকে রান্নাঘরে গিয়ে কিছুটা পেঁয়াজের খোসা নিয়ে আসতে বললেন, যাতে কাজের মধ্যে সেগুলি ব্যবহার করতে পারেন," শ্রেয়সী স্মরণ করেন।

কর্মজীবন
--------

শ্রেয়সী যা করেন, ক্যানভাসে রঙের সাথে সূচিকর্মের একীকরণ,সেগুলি মূলত মিশ্র-মাধ্যম কাজ।
শ্রেয়সী প্রচুর প্রদর্শনীর আয়োজন করেছেন এবং তাঁর প্রদর্শনীতে ভালো ভিড় হয়, ভারতের সর্বাধিক অন্বেষিত চিত্রশিল্পীর কাজ দেখার জন্য। তাঁর চিত্রগুলি সাধারণত যথেষ্ট দাম পায়। তাঁর সেরা চিত্রকর্মগুলির মধ্যে আছে এ ফ্রোজেন ড্রিম, মেমোরিজ উইদিন দ্বিতীয় এবং ও. কে. টাটা দ্বিতীয়।

তথ্যসূত্র
---------

1. ↑  "Structure of stitches & she"। *www.telegraphindia.com*। সংগ্রহের তারিখ ২০২১-০৩-২৩।
2. 1 2  "Shreyasi Chatterjee Biography, Age, Height, Weight, Family, Wiki & More"। ২৪ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২১।
3. ↑  "Shreyasi Chatterjee"। সংগ্রহের তারিখ ২৮ মার্চ ২০২১।
4. ↑  "Structure of stitches & she"। সংগ্রহের তারিখ ২৮ মার্চ ২০২১।

বহিঃসংযোগ
---------

* profile on Center of International Modern Art  ওয়েব্যাক মেশিনে আর্কাইভকৃত ১ আগস্ট ২০১৬ তারিখে
* profile on ask art

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**মাওলানা নূর মুহাম্মদ** (১৯৩৬ - ২৩ আগস্ট ২০১০; উর্দু: مولانا نور محمد شہید‎‎) একজন পাকিস্তানি ইসলামি পণ্ডিত, লেখক এবং রাজনীতিবিদ ছিলেন। যিনি ১৯৯৭ থেকে ১৯৯৯ সাল পর্যন্ত পাকিস্তানের ১১তম জাতীয় পরিষদের সদস্য হিসেবে দায়িত্ব পালন করেন।

প্রারম্ভিক জীবন এবং শিক্ষা
--------------------------

মাওলানা নূর মুহাম্মদ ১৯৩৬ সালে বান্নু জেলার বিজেনখেলে একটি সুপরিচিত বুদ্ধিজীবী ও আধ্যাত্মিক পরিবারে মৌলভি নজর মুহাম্মদ ইবনে মৌলভি আহমদ নূরের ঘরে জন্মগ্রহণ করেন। পরিবারটি উজির আহমদজাই গোত্রের অন্তর্গত। তিনি বাড়িতে তার প্রয়াত পিতার কাছ থেকে প্রাথমিক শিক্ষা লাভ করেন এবং ১৯৫১ সালে তিনি মুলতানের জামিয়া কাসিমুল উলুমে প্রবেশ করেন। একই বছর, মুফতি মাহমুদ জামিয়া কাসিমুল উলুমের সভাপতি হিসেবে যোগদান করেন। সেখানে তিনি মুফতি মাহমুদের তত্ত্বাবধানে পাঁচ বছর পড়াশোনা করেন।

কর্মজীবন
--------

১৯৫৬ সালে, তিনি তার প্রয়াত পিতার সমর্থনে ওয়াজিরিস্তানের ওয়ানায় শিক্ষকতা এবং বাগ্মীতার দায়িত্ব গ্রহণ করেন। ১৯৬১ সালে, তিনি দক্ষিণ ওয়াজিরিস্তানের *জামে মসজিদ ওয়ানা* নির্মাণ শুরু করেন। দশ বছরে মসজিদের নির্মাণ কাজ শেষ হয় এবং একই সময়ে তিনি ওয়াজিরিস্তানের জামিয়া দারুল উলুমের ভিত্তি স্থাপন করেন।

জামিয়া কাসিমুল উলুমে অধ্যয়নের পাশাপাশি, তিনি ডেরা ইসমাইল খানে মুফতি মাহমুদের জন্য দু'মাস একটানা রাজনৈতিক প্রচারণা চালান।

১৯৯৭ সালে তিনি পাকিস্তানের জাতীয় পরিষদে স্বতন্ত্র হিসেবে নির্বাচিত হন এবং পরে জমিয়ত উলামায়ে ইসলাম (ফ)-এ যোগদান করেন।

মৃত্যু
------

২০১০ সালের ২৩ আগস্ট, মাওলানা নূর মুহাম্মদ ওয়াজিরিস্তানের জামিয়া মসজিদ ওয়ানাতে রমজানের বরকতময় মাসে ত্রিশ জনেরও বেশি সঙ্গীসহ এক কিশোর আত্মঘাতী বোমা হামলাকারী দ্বারা শহীদ হন। তাকে ওয়ানায় তার পৈতৃক কবরস্থানে দাফন করা হয় এবং তার জানাজায় ১০,০০০ এরও বেশি মানুষ অংশ নেয়। তৎকালীন পাকিস্তানের রাষ্ট্রপতি আসিফ আলি জারদারি, পাকিস্তানের প্রধানমন্ত্রী সৈয়দ ইউসুফ রাজা জিলানি, পাকিস্তানের প্রতিরক্ষামন্ত্রী চৌধুরী আহমেদ মুখতারসহ বিরোধীদলীয় নেতা চৌধুরী নিসার আলি খান, ফেডারেল স্বরাষ্ট্রমন্ত্রী রেহমান মালিক, নওয়াজ শরীফ, আলতাফ হুসাইন, ইমরান খান প্রমুখসহ অন্যান্য জাতীয় নেতৃবৃন্দরা এই হামলার তীব্র নিন্দা জানান এবং এই মর্মান্তিক ঘটনায় গভীর শোক ও দুঃখ প্রকাশ করেন।

সাহিত্যিক কাজ
-------------

* *উলুমুল আম্বিয়া ও তাসখীরে কাইনাত* (علوم الانیباء اور تسخیر کائنات)
* *ইদাহ উলমাকাল ফী রুয়েতি-হিলাল* (ایضاح المقال فی رویت الھلال)
* *জিহাদি-আফগানিস্তান* (جہاد افغانستان)
* *পাইশ আমদাহ নাই মাসায়েল কি ফিকহি তাহকীক* (پیش آمدہ نئے مسائل کی فقہی تحقیق)
* *ইসলামি ইনকিলাব ও জিহাদি-ইসলাম* (اسلامی انقلاب اور جہاد اسلام)

আরও দেখুন
---------

* দেওবন্দি ব্যক্তিত্বের তালিকা

তথ্যসূত্র
---------

1. ↑  "11th National Assembly" (পিডিএফ)। National Assembly of Pakistan। সংগ্রহের তারিখ ১৬ জুন ২০২১।
2. ↑  "JUI"। *www.juidik.com*। ২০২২-০৭-১০ তারিখে মূল থেকে আর্কাইভ করা। সংগ্রহের তারিখ ২০২২-০৭-০৬।
3. ↑  "Bomber targets ex-MNA in Wana"। *The Express Tribune* (ইংরেজি ভাষায়)। ২০১০-০৮-২৩। সংগ্রহের তারিখ ২০২২-০৭-০৬।
4. ↑  "The News International: Latest News Breaking, Pakistan News"। *www.thenews.com.pk*। সংগ্রহের তারিখ ২০২২-০৭-০৬।
5. ↑  "وانا، مسجد میں خودکش دھماکہ، سابق ایم این اے مولانا نور محمد سمیت 30 افراد جاں بحق، 70 زخمی"। *اسلام ٹائمز* (উর্দু ভাষায়)। ২০২১-০৬-২৫। সংগ্রহের তারিখ ২০২২-০৭-০৬।
6. ↑  "حضرت مولانا نور محمد شہیدؒ | ابوعمار زاہد الراشدی"। *zahidrashdi.org*। সংগ্রহের তারিখ ২০২২-০৭-০৬।
**নূর খলিফা আল সুওয়াই** (এভাবেও পরিচিত **নূর বিনতে খলিফা সালিম আল সুওয়াই**) একজন আমিরাতের রাজনীতিবিদ, সাবেক উপমন্ত্রী এবং জেনারেল উইমেন্স ইউনিয়নের মহাপরিচালক, যেটির চেয়ারপারসন হচ্ছেন ফাতেমা বিনতে মুবারক আল কেতবি। ২০১৬ সালে, তিনি ৬ষ্ঠ আরব নারী পুরস্কার পেয়েছিলেন।

কর্মজীবন
--------

প্রায় ২০০৫-এ, আল সুওয়াই সংযুক্ত আরব আমিরাতের পররাষ্ট্র মন্ত্রণালয়ের উপমন্ত্রী হিসেবে নিযুক্ত হন। তিনি আরব নারী সংগঠন প্রতিষ্ঠায় তার প্রচেষ্টার জন্য পরিচিত এবং জেনারেল উইমেন্স ইউনিয়নের মহাপরিচালক হন, যেটির চেয়ারপারসন হচ্ছেন সংযুক্ত আরব আমিরাতের জননী ফাতেমা বিনতে মুবারক আল কেতবি। তিনি মনে করেন যে আমিরাতে নারীদের অবস্থা উপসাগরীয় অঞ্চলগুলোর মধ্যে সবচেয়ে ভাল।

তার অধীনে, তথ্য ও যোগাযোগ প্রযুক্তির ব্যবহার দ্বারা নারীর ক্ষমতায়ন প্রচারের জন্য আমিরাতের টেলিযোগাযোগ রেগুলেটরি অথরিটির সাথে জেনারেল উইমেন্স ইউনিয়নের একটি সমঝোতা স্মারক স্বাক্ষর হয়। জাতিসংঘ কমিশনের নারীর অবস্থা সম্পর্কে ২০১৪ সেশনে তিনি নিশ্চিত করেছেন যে বেইজিং এবং কায়রো ঘোষণার বিধান সংযুক্ত আরব আমিরাত কর্তৃক পরিচালিত হবে। নারীর কল্যাণে তার কাজের স্বীকৃতিস্বরূপ, আরব মহিলা ফাউন্ডেশন ২০১৬ সালে নূর খলিফা আল সুওয়াইকে ৬ষ্ঠ আরব নারী পুরস্কার প্রদান করে।

তথ্যসূত্র
---------

1. ↑  "United Arab Emirates"। Guide2WomenLeaders। ১৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৭।
2. 1 2  "Noura Khalifa Al Suwaidi wins Arab Woman Award"। *Gulf News*। ১৬ এপ্রিল ২০১৬। সংগ্রহের তারিখ ১৭ নভেম্বর ২০১৭।
3. ↑  "UAE leads gender equality in region: Noura Al Suwaidi"। Sharjah24। ৭ মার্চ ২০১৭। সংগ্রহের তারিখ ১৭ নভেম্বর ২০১৭। [*স্থায়ীভাবে অকার্যকর সংযোগ*]
4. ↑  "General Women's Union signs Cooperation Agreement with Telecommunications Regulatory Authority"। *Arab-Asia Journal*। ১৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৭।
5. ↑  "Sheikha Fatima vows to enhance gender equality in the UAE"। *The National*। ১৫ মার্চ ২০১৪। সংগ্রহের তারিখ ১৭ নভেম্বর ২০১৭।
**মধুপুর আনন্দমঠ** টাঙ্গাইল (বিভক্ত ময়মনসিংহ) জেলার মধুপুর উপজেলায় অবস্থিত একটি প্রাচীন স্থাপত্য প্রত্মতাত্ত্বিক নিদর্শন।

ধারণা করা হয়, ঊনবিংশ শতকের ঔপন্যাসিক বঙ্কিমচন্দ্র চট্টোপাধ্যায় রচিত আনন্দমঠ (১৮৮২ খ্রিস্টাব্দ) উপন্যাস নামকরণ ও রচনার মূল পটভূমি এই আনন্দমঠ।

ইতিহাস
------

ব্রিটিশ শাসনামল ( ১৭৬০-১৮০০ খ্রিস্টাব্দ) ফকির-সন্ন্যাসী বিদ্রোহ অন্যতম আস্তানা ছিল এটি। আনন্দমঠটির অবস্থান একটি বহুকোঠা বিশিষ্ট অট্টালিকা সমৃদ্ধ বাড়িতে হলেও এটা তৈরিকারী ও পরবর্তীকালে ব্যবহারকারীদের যে পরিমন্ডল গড়ে উঠেছিল তা ছিল বেশ কয়েকটি বাড়ির সমষ্টি। 

ইট, চুন ও সুড়কি দ্বারা নির্মিত প্রায় ৭০ থেকে ৮০ ফুট উঁচু গোলাকার উপরের দিকে ক্রমশ সরু মূল মঠটির অবস্থান নদীর (বংশাই বা বংশী) পশ্চিম পাড়ে এবং বাকিগুলো ছিল নদীর পূর্বপাড়ে (প্রায় এক কিলোমিটার দূরত্বে) যা বর্তমানে বোয়ালী রাজবাড়ি নামেই পরিচিত। মূল মঠের (প্রবশেদ্বার) সঙ্গে বাড়িগুলো সংযোগ ছিল সুড়ঙ্গ পথে । যা বংশাই নদীর তলদেশ দিয়ে ব্যাপৃত ছিল।

বাংলাদেশের মহান স্বাধীনতা যুদ্ধে পাকিস্তানিরা এই মঠটি গুড়িয়ে দিলেও ফকির-সন্ন্যাসী আন্দোলনের অন্যতম সূতিকাগারের শেষচিহ্ন (বোয়ালী গ্রামে অবস্থিত) টি মুছে ফেলা হয়েছে ২০১১ খ্রিস্টাব্দে।

বিবরণ
-----

৩ ᙭ ২ ফুট এবং ৩ ইঞ্চি পুরু লাল ইটের তৈরি স্থাপনার দরোজা কড়িতে নান্দনিক কারুকার্য অঙ্কিত ছিল। কী উদ্দেশ্যে শালবন সমৃদ্ধ ঘন অরণ্যঘেড়া এই অঞ্চলে স্থাপনাটি গড়ে উঠেছিল তা জানা যায়নি। ঐতিহাসিকগণ মনে করেন, সুলতান-মোঘল আমলের স্থাপত্যশৈলি সুস্পষ্ট।

তথ্যসূত্র
---------

1. ↑  "প্রত্নতাত্ত্বিক নিদর্শন মধুপুরের আনন্দমঠ"। *tangailtimes24.com* (ইংরেজি ভাষায়)। ২০২২-০২-১৯ তারিখে মূল থেকে আর্কাইভ করা। সংগ্রহের তারিখ ২০২২-০২-১৯।
**নাদুন** (ইংরেজি: Nadaun) ভারতের হিমাচল প্রদেশ রাজ্যের হামিরপুর জেলার বিপাশা নদীর তীরে একটি নগর পঞ্চায়েত-শাসিত শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ৩১°৪৭′ উত্তর ৭৬°২১′ পূর্ব﻿ / ﻿৩১.৭৮° উত্তর ৭৬.৩৫° পূর্ব﻿ / 31.78; 76.35। সমুদ্র সমতল হতে এর গড় উচ্চতা হল ৫০৮ মিটার (১৬৬৬ ফুট)।

জনসংখ্যার উপাত্ত
----------------

ভারতের ২০০১ সালের আদম শুমারি অনুসারে নাদুন শহরের জনসংখ্যা হল ৪৪০৫ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে নাদুন এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Nadaun"। *Falling Rain Genomics, Inc*। সংগ্রহের তারিখ ১ ফেব্রুয়ারি ২০০৭।
2. ↑  "ভারতের ২০০১ সালের আদম শুমারি"। Archived from the original on ১৬ জুন ২০০৪। সংগ্রহের তারিখ ১ ফেব্রুয়ারি ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের হিমাচল প্রদেশ রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
ডানে বাথ বাঁধ, মাঝে তাবাকাহ বাঁধ এবং বামে লেক
ইউফ্রেটিস নদীর উপর প্রায় ১২টি বাঁধ রয়েছে, তার মধ্যে **বাথ বাঁধ** (আরবি: سد البعث) অন্যতম। বাঁধটি ইউফ্রেটিস নদীর উপর তৈরী একটি বাঁধ, যা সিরিয়ার অন্যতম শহর রাক্কা (আইএসের কথিত রাজধানী) থেকে ২২ কিলোমিটার (প্রায় ১৪ মাইল) উজানে অবস্থিত। বাঁধটি এর বিদ্যুৎ উৎপাদন ও ঐতিহাসিক গুরুত্বের জন্য সমগ্র সিরিয়ায় মানুষের কাছে পরিচিত। বাঁধটির নির্মাণ কাজ শুরু হয় ১৯৮৩ সালে এবং চার বছর পর ১৯৮৬ সালে এটির কাজ শেষ হয়। বাঁধটি জলবিদ্যুৎ উৎপাদন করার জন্যই প্রধানত ব্যবহৃত হয়, একই সাথে তাবকা বাঁধ থেকে অনিয়মিত জলের প্রবাহ নিয়ন্ত্রণ করার উদ্দেশ্যেও ব্যবহার করা হয়ে থাকে। তাবকা বাঁধটি এই বাঁধ থেকে ১৮ কিলোমিটার (প্রায় ১১ মাইল) উত্তরে অবস্থিত। তাবকা বাঁধ থেকে এই অনিয়মিত প্রবাহ বিদ্যুৎ চাহিদা পরিবর্তনের কারণ বলে গণ্য করা হয়। বাথ বাঁধ ১৪ মিটার (প্রায় ৪৬ ফুট) উচ্চতা সম্পন্ন এবং এই বাঁধে স্থাপিত টারবাইন থেকে ৮১ মেগাওয়াট বিদ্যুৎ উৎপন্ন করা যায়। বাথ বাঁধ জলাধার সঞ্চয়ের ক্ষমতা ০.০৯ ঘন কিলোমিটার (প্রায় ০.০২২ কিউবিক মাইল) এবং এটি ইউফ্রেটিস নদীর উপর তৈরী অন্যতম বৃহৎ বাঁধ। বাথ বাঁধ সিরিয়ার ইউফ্রেটিস নদীর উপর নির্মাণ করা যে তিনটি বাঁধ রয়েছে তার অন্যতম একটি। অন্য দুটি হচ্ছে তাবকা বাঁধ (সিরিয়ার বৃহত্তম বাঁধ) এবং তিশরিন বাঁধ (সম্প্রতি আইএসের দখলমুক্ত হয়েছে)। সিরিয়া-তুরস্ক সীমান্তের ৮০ কিলোমিটার (প্রায় ৫০ মাইল) দক্ষিণে তিশরিন বাঁধ অবস্থিত। বাথ বাঁধের মতো তিশরিন বাঁধও কার্যত তাবকা বাঁধের সাথে সম্পর্কিত। তাবকা বাঁধের হতাশাজনক কর্মক্ষমতার জন্য তিশরিন বাঁধ নির্মাণে আংশিকভাবে কর্মকর্তাদের অনুপ্রাণিত করেছিল। গৃহযুদ্ধের আগে সিরিয়ায় একটি চতুর্থ বাঁধ নির্মাণের পরিকল্পনা ছিল, যার নাম হালাবিয়ে বাঁধ যা দেইর ইজ-জোর প্রদেশের মধ্যে পড়েছে। এটি ইউফ্রেটিস নদীর উপর নির্মাণ করার কথা ছিল এবং এটি বাথ বাঁধ থেকে প্রতিকুলের দিকে।

সিরিয়ায় গৃহযুদ্ধ
------------------

৪ঠা ফেব্রুয়ারি ২০১৩ তারিখে, বিরোধী দলগুলো বাঁধটি দখল করে, এক সপ্তাহ আগে তারা তাবকা বাঁধটিও দখল করেছিল। ৪ঠা জুন ২০১৭ তারিখে, সিরিয়ার গণতান্ত্রিক বাহিনী দ্বারা আইএসআইএলের কাছ থেকে বাথ বাঁধটি দখল করা হয়। দখলের পর তারা এটিকে "ফ্রিডম বাঁধ" নাম দেয়া হয়।

আরও দেখুন
---------

* আসাদ হ্রদ

তথ্যসূত্র
---------

* Collelo, Thomas (১৯৮৭), *Syria: A Country Study*, Washington: GPO for the Library of Congress, ওসিএলসি 44250830 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Jamous, Bassam (২০০৯), "Nouveaux aménagements hydrauliques sur le Moyen Euphrate syrienne. Appel à projets archéologiques d'urgence" (পিডিএফ), *studiaorontica.org/* (French ভাষায়), DGAM, ২৮ জুলাই ২০১১ তারিখে মূল (পিডিএফ) থেকে আর্কাইভ করা, সংগ্রহের তারিখ ১৪ ডিসেম্বর ২০০৯ উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
* Kliot, Nurit (১৯৯৪), *Water Resources and Conflict in the Middle East*, Milton Park: Routledge, আইএসবিএন 0-415-09752-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Shapland, Greg (১৯৯৭), *Rivers of discord: international water disputes in the Middle East*, New York: Palgrave Macmillan, আইএসবিএন 978-0-312-16522-2 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মধুচন্দ্রিমায় একটি যুগল
**মধুচন্দ্রিমা** (ইংরেজি: Honeymoon) হচ্ছে নব দম্পতিদের দ্বারা উদযাপিত এক প্রকার সময়। নব দম্পতি ছাড়াও সম্পর্কের একটি মধুর সময়কে উপলক্ষ করেও মধুচন্দ্রিমা উদযাপিত হতে পারে। বিয়েকে উদ্‌যাপন করাই এর উদ্দেশ্য। মধুচন্দ্রিমা প্রায় সময়ই হয় প্রেমময় ও উত্তেজনাপূর্ণ, এবং পশ্চিমে এটি একটি বিশেষ মুহূর্ত হিসেবে বিবেচিত হয়।

ইতিহাস
------

মধুচন্দ্রিমার একটি প্রাচীন তথ্যসূত্রের মধ্যে আছে বাইবেলের একটি পঙ্‌ক্তি। দ্বিতীয় বিবরণ ২৪:৫—

|  |  |  |
| --- | --- | --- |
| "| When a man is newly wed, he need not go out on a military expedition, nor shall any public duty be imposed on him. He shall be exempt for one year for the sake of his family, to bring joy to the wife he has married. | "|

এর বঙ্গানুবাদ করলে দাঁড়ায়:

|  |  |  |
| --- | --- | --- |
| "| যখন একজন পুরুষ নতুন বিয়ে করে, তখন তার সামরিক অভিযানে, বা তার ওপর অর্পিত জনসাধারণের জন্য কোনো কাজ সম্পন্ন করার প্রয়োজন নেই। তাকে তার পরিবার, ও বিবাহিত স্ত্রীর জন্য আনন্দ বয়ে আনার জন্য জীবনের একটি বছর উৎসর্গ করতে হবে। | "|

পাশ্চাত্য সংস্কৃতিতে সদ্য বিবাহিত দম্পতিদের ছুটি কাটাতে বেড়াতে যাবার ঐতিহ্যের সূচনা হয়েছিলো ১৯ শতকে গ্রেট ব্রিটেনে। এই ধারণাটি এসেছে ভারতীয় উপমহাদেশের ভারতীয় অভিজাতদের কাছ থেকে। সমাজের উচু পদের বা বিশেষ মর্যাদাসম্পন্ন নাগরিকরা যে সকল আত্মীয়বর্গ বিবাহে উপস্থিত হতে পারেননি তাদের সাথে সাক্ষাৎ করতে বিবাহপরবর্তী একটি ভ্রমণে বের হতেন। কিছু ক্ষেত্রে তা হতো বন্ধু ও পরিবারের সদস্য সহকারে। এই প্রথা খুব শীঘ্রই ইউরোপ জুড়ে ছড়িয়ে পরে, এবং ১৮২০-এর দশকে ফ্রান্সে এর নাম হয়, ফরাসি: *voyage à la façon anglaise* (বাংলা: ইংরেজ ধরনের ভ্রমণ)।

আন্তর্জাতিক প্রেক্ষাপট
----------------------

বর্তমানে বিবাহ পরবর্তী একটি ঐতিহ্যগত অনুষ্ঠান হিসেবে মধুচন্দ্রিমা বিভিন্ন স্থানে বিভিন্ন রকম। ইউরোপে নব দম্পতিদের কাছে মধুচন্দ্রিমার গুরুত্ব অনেক বেশি, এবং মার্কিনীদের তুলনায় তাদের মধুচন্দ্রিমা উদ্‌যাপনে ভ্রমণের হারও বেশি। মধুচন্দ্রিমা উপলক্ষে ভ্রমণের হার সবচেয়ে বেশি জার্মানিতে। সেখানে প্রায় ৯১% নব দম্পতি বিয়ের পর মধুচন্দ্রিমা উদ্‌যাপন উপলক্ষে বেড়াতে যান।

তথ্যসূত্র
---------

1. ↑  "24:5"। *The Bible* (New International Version সংস্করণ)। Biblica, Inc।
2. ↑  Ginger Strand (২০০৮)। "Selling Sex in Honeymoon Heaven"। The Believer।  অজানা প্যারামিটার `|month=` উপেক্ষা করা হয়েছে (সাহায্য)
3. ↑  honeywish (২০০৯), *Honeymoon Study 2009*, ১২ জুন ২০১০ তারিখে মূল থেকে আর্কাইভ করা, সংগ্রহের তারিখ ১৬ মার্চ ২০১০  অজানা প্যারামিটার `|month=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চুত্যেণ্‌ফার মৃত্যুর পর ১৬৪৮ সালে তাঁর পুত্র **চাওফা চ্যু-তাম-লাক** রাজা করা হয়। হিন্দু প্রথামতে তিনি জয়ধ্বজ সিংহ নাম নেন। ১৬৬২ সালের মোগলদের একাদশতম আক্রমণে মোগলদেরা আহোম রাজধানী গড়গাঁও অধিকার করে। জয়ধ্বজ সিংহকেে যুদ্ধ থেকে পালিয়ে যেতে হয়েছিল বলে তাঁকে ভগনীয়া রাজা বলা হয়। ১৬৬৩ সালে আহোম এবং মোগলদের মধ্যে তিপামর ঘিলাধারী স্থানে সন্ধি হয়।এই সন্ধির শর্ত অনুসারে জয়ধ্বজ সিংহের কন্যা রমণী গাভরুকে আসামের সকল ত্যাগ করে সুদূর দিল্লীতে যেতে হয়েছিল।

নাগা এবং মিরির বিরুদ্ধে অভিযান
------------------------------

১৬৫০ সালে লক্‌মা নাগার উৎপাত রোধ করতে একটি সৈন্যদল পাঠানো হয়। নাগাদের গ্রাম ইত্যাদি ধ্বংস করা হলেও নাগারা পুনরায় লুটপাত আরম্ভ করে। চারবছর পর আবার একটি দল পাঠানো হয়। নাগা যাঠী-জোঙে আক্রমণ করায় আহোম সেনার সাথে যাওয়া ডফলা সেনারা প্রতিরোধ করে। পরে নাগারা শান্তির প্রস্তাব দেয়। কিন্তু আলোচনা করতে যাওয়া দলটিকে তাঁরা হত্যা করে। আহোম সেনা বড়ো দল নিয়ে তাঁদের আক্রমণ করে গ্রাম, ভান্ডার ধ্বংস করায় নাগারা শান্তির প্রস্তাব নিয়ে বছরে কর দিতে রাজি হয়।

১৬৫৫ সালে মিরিরা আক্রমণ চালিয়ে দুজন আহোম লোককে হত্যা করে। প্রত্যুত্তরে আহোম সেনা প্রায় তিরিশজন মিরি লোকের প্রাণ নাশ করে এবং বারটি গ্রাম জ্বালিয়ে দেয়। মিরিরা তখন রাজাকে বার্ষিক কর দিতে রাজী হয়।

তথ্যসূত্র
---------

1. ↑  Gait, E. A (১৯০৬)। *A History of Assam*। Calcutta: Thacker, Spink & Co.। পৃষ্ঠা 147।
**রোজ ধাতু**, রোজ মেটাল বা রোজ অ্যালয় হল একটি সংকর ধাতু। এটি একটি কম গলনাঙ্কের গলনশীল সংকর(fusible alloy)।

রোজ ধাতুতে শতকরা ৫০ ভাগ বিসমাথ,২৫-২৮ ভাগ সীসা এবং ২২-২৫ ভাগ টিন থাকে। এর গলনাঙ্ক ৯৪ ডিগ্রি থেকে ৯৮ ডিগ্রি সেলসিয়াস ( ২০১ থেকে ২০৮ ° ফা)-এর মধ্যে হয়। এই সংকর ধাতুটি গলিত অবস্থার থেকে যখন কঠিন হয় সেইসময় এর সংকোচন বা প্রসারণ খুবই কম হয়। বিসমাথ ধাতুর শতকরা পরিমাণের উপর রোজ ধাতুর এই বৈশিষ্ট্যটি নির্ভর করে।

ব্যবহার
-------

রোজ ধাতুর বেশ কয়েকটি সাধারণ ব্যবহার রয়েছে:

1. ঝালাই করার কাজে পদার্থ জুড়বার উপকরণ (রাং) হিসাবে লোহার রেলিং,ক্ষুদ্র স্তম্ভ প্রভৃতিতে ব্যবহার হয়।
2. তাপ পরিবহনের মাধ্যম হিসাবে গলিত অবস্থায় তাপ আধার (heating baths)-এ ব্যবহার করা হয়।
3. সরু নল এবং পাইপ বাঁকানোর সময় যাতে নমনীয় থাকে কুঁকড়ে না যায় তারজন্য গলিত রোজ ধাতু নলের মধ্যে ঢালা হয়। পরে এটি কঠিন হয়ে গেলেও নমনীয় থাকে। এক্ষত্রে টিউব বা পাইপকে কোঁকড়ানো ছাড়াই সহজেই বাঁকানো যায় বা এতে পুনরায় কাজ করা যায়। কাঙ্ক্ষিত আকারটি এলে পরে রোজ ধাতুটিকে পুনরায় গলিয়ে বের করে নেওয়ার পর, পরিবর্তিত আকারে পাইপটি পাওয়া যায়।

ইতিহাস
------

জার্মান রসায়নবিদ ভ্যালেন্টিন রোজ দ্য এল্ডার (Valentin Rose the Elder) এই সংকর ধাতুটি আবিষ্কার করেছিলেন। তার নাম অনুসারে এই সংকর ধাতুটির নাম হয় রোজ মেটাল বা রোজ ধাতু।

তথ্যসূত্র
---------

1. ↑  "Low melting-point (fusible) alloys" (পিডিএফ)। Belmont Metals। সংগ্রহের তারিখ ৫ ডিসেম্বর ২০১৯।
**রিচার্ড জন ওয়েব** (ইংরেজি: Richard Webb; জন্ম: ১৫ সেপ্টেম্বর, ১৯৫২) ইনভারকার্গিল এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। তিনি নিউজিল্যান্ড ক্রিকেট দলের অন্যতম সদস্য ছিলেন। ১৯৮০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **রিচার্ড ওয়েব**।

খেলোয়াড়ী জীবন
---------------

১৯৭৫-৭৬ মৌসুম থেকে ১৯৮৩-৮৪ মৌসুম পর্যন্ত রিচার্ড ওয়েবের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে তিনটিমাত্র একদিনের আন্তর্জাতিকে অংশগ্রহণ করেছেন রিচার্ড ওয়েব। ১৩ ফেব্রুয়ারি, ১৯৮৩ তারিখে মেলবোর্নে স্বাগতিক অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ২৩ ফেব্রুয়ারি, ১৯৮৩ তারিখে ওয়েলিংটনে সফরকারী ইংল্যান্ড দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

স্বাগতিক অস্ট্রেলিয়ার বিপক্ষে বেনসন এন্ড হেজেস বিশ্ব সিরিজ কাপে সেরা-তিনের চূড়ান্ত খেলার দ্বিতীয়টিতে নিজস্ব প্রথম ওডিআইয়ে অংশ নেন। ১৩ ফেব্রুয়ারি, ১৯৮৩ তারিখে মেলবোর্ন ক্রিকেট গ্রাউন্ডে অনুষ্ঠিত ঐ খেলায় তিনি বোলিং উদ্বোধনে নেমে ৯ ওভারে ২/৪৭ বোলিং পরিসংখ্যান গড়েন। এগারো নম্বরে ব্যাটিংয়ে নেমে ৬ রানের অপরাজিত ইনিংস খেলেন। ঐ খেলায় তার দল ১৪৯ রানে পরাজিত হয় ও ২-০ ব্যবধানে সিরিজ খোঁয়ায়।

ইংল্যান্ডের মুখোমুখি
--------------------

এছাড়াও, ১৯৮৩ সালে ইংল্যান্ডের বিপক্ষে সিরিজের প্রথম ও দ্বিতীয় ওডিআইয়ে অংশ নিয়েছিলেন তিনি। ১৯ ফেব্রুয়ারি, ১৯৮৩ তারিখে ইডেন পার্কে সফরকারী ইংল্যান্ডের বিপক্ষে প্রথম খেলায় বোলিং উদ্বোধনে নেমে ১০ ওভারে ৩০ রান খরচ করলেও কোন উইকেটের সন্ধান পাননি। ১৮৫ রানের জয়ের লক্ষ্যমাত্রা স্বার্থকভাবে পূরণ করার ফলে তাকে ব্যাট হাতে মাঠে নামতে হয়নি। তার দল ৬ উইকেটে জয় পেয়েছিল।

দ্বিতীয় ওডিআইয়ে স্বাগতিক দল ২৯৫/৬ তুললে তাকে ব্যাটিং করতে হয়নি। তৃতীয় ও চূড়ান্ত ওডিআইয়ে প্রথম পরিবর্তিত বোলার হিসেবে বোলিং করেন। ৭.৫ ওভারে ২/২৮ পান। ডেরেক প্রিঙ্গলকে ১১ রানে বিদেয় করে শেষ উইকেট পান তিনি। ঐ খেলায় তার দল ১০৩ রানের ব্যবধানে জয়লাভ করে।

তার জ্যেষ্ঠ ভ্রাতা মারে ওয়েব ওতাগোর পক্ষে পেস বোলার হিসেবে খেলাসহ ১৯৭১ থেকে ১৯৭৪ সময়কালে নিউজিল্যান্ডের পক্ষে তিন টেস্টে অংশ নিয়েছেন।

তথ্যসূত্র
---------

1. ↑  "Players / New Zealand / ODI caps"। Cricinfo। সংগ্রহের তারিখ ১৯ জানুয়ারি ২০২১।
2. ↑  "New Zealand ODI Batting Averages"। Cricinfo। সংগ্রহের তারিখ ১৯ জানুয়ারি ২০২১।
3. ↑  "New Zealand ODI Bowling Averages"। Cricinfo। সংগ্রহের তারিখ ১৯ জানুয়ারি ২০২১।

আরও দেখুন
---------

* লি জার্মন
* কেন ওয়াডসওয়ার্থ
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে রিচার্ড ওয়েব উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রিচার্ড ওয়েব  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
জোহানেস ভারমির-এর ১৬৬৮-৬৯ সালে ৫৩ × ৪৭ সেমি. ক্যানভাসে অঙ্কিত তৈলচিত্র *ভূগোলবিদ* (ম্যাক্স রয় ফ্রাঙ্কফুর্ট, জার্মানি-তে সংরক্ষিত)
**ভূগোলবিদ** বলতে আমরা সেই পণ্ডিত ব্যক্তিকে বুঝি যার অধ্যয়ন ও গবেষণার ক্ষেত্র হচ্ছে ভূগোল, পৃথিবীর প্রাকৃতিক পরিবেশ এবং মানব সমাজ।

যদিও ঐতিহাসিকভাবে যিনি মানচিত্র তৈরি করতেন তাকেই ভূগোলবিদ বলা হতো; কিন্তু প্রকৃতপক্ষে মানচিত্র তৈরি করা শিক্ষার একটি ক্ষেত্র যা মানচিত্রাঙ্কনবিদ্যা নামে পরিচিত এবং এটি ভূগোলের অন্তর্ভুক্ত একটি অধিক্ষেত্র। ভূগোলবিদগণ কেবলমাত্র পৃথিবীর প্রাকৃতিক পরিবেশ বা মানব সমাজ নিয়ে বিস্তারিত আলোচনাই করেন না, অধিকন্তু তারা এই দু'য়ের মধ্যকার পারস্পরিক সম্পর্ক নিয়েও গবেষণা করেন। উদাহরণস্বরূপ বলা যায়, 'প্রাকৃতিক পরিবেশ মানব সমাজে কীভাবে অবদান রাখছে' - তা নিয়ে গবেষণা করার সাথে সাথে তারা 'মানব সমাজ কীভাবে প্রাকৃতিক পরিবেশকে প্রভাবিত করছে' - সেটিরও অনুসন্ধান করেন ।

বিশেষত: প্রাকৃতিক ভূগোলের গবেষকগণ প্রাকৃতিক পরিবেশ নিয়ে অধ্যয়ন করেন; বিপরীতে মানবীয় ভূগোল বিশারদগণ মানব সমাজ সম্পর্কে অধ্যয়ন করেন। আধুনিক ভূগোলবিদগণই জিআইএস (ভৌগোলিক তথ্য ব্যবস্থা) -এর প্রাথমিক পরিচর্চাকারী, যারা প্রায়শ:ই স্থানীয়, রাজ্য ও জাতীয় পর্যায়ের বিভিন্ন সরকারি সংস্থার পাশাপাশি বেসরকারি খাতের পরিবেশ এবং প্রকৌশল সংস্থায় নিযুক্ত হন।

***ভূগোলবিদ*** শিরোনামে জোহানস্‌ ভারমিরের অঙ্কিত একটি বিখ্যাত তৈলচিত্র রয়েছে, যা কখনো কখনো জোহানস্‌ ভারমিরের ***জ্যোতির্বিদ*** শিরোনামের চিত্রটির সাথে একত্রে যুক্ত (সিরিজ) বলে ধারণা করা হয়। এই চিত্র দুটিকে ১৬৬৮-৬৯ সালে তাদের অঙ্কনকালীন সময়ে ইউরোপে ভূগোলবিদদের বৈজ্ঞানিক অনুসন্ধানভিত্তিক অভিক্ষিপ্তাবস্থা গড়ে ওঠা ক্রমবর্ধমান প্রভাবের প্রতিনিধিত্বকারী বলে মনে করা হয়।

ক্ষেত্র
-------

| ভূগোলের ইতিহাস |
| --- |
|  |
| * গ্রিক-রোমান
* চীনা
* ইসলামিক
* আবিষ্কারের যুগ
* মানচিত্রাঙ্কন বিদ্যার ইতিহাস
* পরিবেশগত নিয়তিবাদ
* আঞ্চলিক ভূগোল
* পরিমাণগত বিপ্লব
* জটিল ভূগোল
 |
| * দে
* স
 |

ভূগোলের দু'টি প্রধান শাখা রয়েছে, যেগুলো আরো কতগুলো উপশাখায় বিভক্ত:

* প্রাকৃতিক ভূগোল: যার মধ্যে রয়েছে - geomorphology, hydrology, glaciology, biogeography, climatology, meteorology, pedology, oceanography, geodesy, and environmental geography.
* মানবীয় ভূগোল: যার মধ্যে রয়েছে - নগর ভূগোল, সাংস্কৃতিক ভূগোল, অর্থনৈতিক ভূগোল, রাজনৈতিক ভূগোল, ঐতিহাসিক ভূগোল, বিপণন ভূগোল, স্বাস্থ্য ভূগোল, এবং সামাজিক ভূগোল.

ভূগোলবিদদের জন্য ন্যাশনাল জিওগ্রাফিক সোসাইটি পাঁচটি গুরুত্বপূর্ণ প্রতিপাদ্য বিষয় চিহ্নিত করেছে:

* অবস্থান
* স্থান
* মানব-পরিবেশ মিথষ্ক্রিয়া
* সচলতা
* অঞ্চল

আরও দেখুন
---------

* ভূগোল
* ভূগোলের বহি:কাঠামো
* প্রাকৃতিক ভূগোল
* মানবীয় ভূগোল
* ভূগোলবিদদের তালিকা

তথ্যসূত্র
---------

1. ↑  "Geography Education @"। Nationalgeographic.com। ২০০৮-১০-২৪। ২০১০-০২-০৭ তারিখে মূল থেকে আর্কাইভ করা। সংগ্রহের তারিখ ২০১৩-০৭-১৬।

উইকিমিডিয়া কমন্সে **ভূগোলবিদ** সংক্রান্ত মিডিয়া রয়েছে।
**নাতালি স্নাইডার** (ইংরেজি: Natalie Schneider; জন্ম: ১১ ফেব্রুয়ারি ১৯৮৩) একজন মার্কিন হুইলচেয়ার বাস্কেটবল খেলোয়াড়।

প্রাথমিক জীবন
-------------

নাতালি জন্মগ্রহণ করেন নেব্রাস্কা শহরের ক্রেট-এ।  প্রথমে তিনি ক্রেট হাই স্কুল, পরে দোয়ান কলেজ এবং নেব্রাস্কা-লিংকন বিশ্ববিদ্যালয়ে পড়াশোনা করেছিলেন।

খেলোয়াড় জীবন
--------------

২০০৮ গ্রীষ্মকালীন প্যারালিম্পিক এবং ২০১৬ রিও গ্রীষ্মকালীন প্যারালিম্পিক মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করে নাতালি একটি স্বর্ণপদক জয় করেছিলেন। ২০১০ আইডাব্লুবিএফ ওয়ার্ল্ড চ্যাম্পিয়নশিপ এবং ২০১১ আইডাব্লুবিএফ ওয়ার্ল্ড চ্যাম্পিয়নমার্কিন যুক্তরাষ্ট্রকে হুইলচেয়ার বাস্কেটবল দলের হয়ে প্রতিনিধিত্ব করে তিনি স্বর্ণপদক লাভ করেছিলেন। ২০১২ গ্রীষ্মকালীন প্যারালিম্পিক তিনি অংশ গ্রহণ করেন।

বর্তমান জীবন
------------

নাতালি এখন নেব্রাস্কা শহরের ক্রেট-এ বসবাস করেন।

আরও পড়ুন
---------

বহিঃসংযোগ
---------

তথ্যসূত্র
---------

1. 1 2 3  "NATALIE SCHNEIDER WHEELCHAIR BASKETBALL"। *teamusa.org*।
2. ↑  "Wheelchair Basketball United States of America"। *www.paralympic.org*। সংগ্রহের তারিখ ২০২০-০৭-১৭।
***কিং অফ দ্য জাঙ্গল*** হল ১৯৩৩ সালে মুক্তিপ্রাপ্ত মার্কিন রোমাঞ্চকর সাদাকালো চলচ্চিত্র। যেটি পরিচালনা করেছেন এইচ. ব্রুস হাম্বারস্টোন এবং ম্যাক্স মার্সিন। এই চলচ্চিত্রে অভিনয় করেন মার্কিন সাঁতারু ও অলিম্পিক স্বর্ণ পদক বিজয়ী বুস্টার ক্রাব।

কাহিনী সংক্ষেপ
--------------

আফ্রিকার এক জঙ্গলে কাসপা পর্বতের চূড়া থেকে নেমে আসে। কিছু সিংহের বাচ্চার সাথে তার দেখা হয় এবং সে তাদের সাথে খেলতে থাকে। মা সিংহ এসে তাকে নিয়ে যায় এবং তার বাচ্চাদের সাথে খেলতে দেয়। বছর বিশেক পরে কাসপা পরিপূর্ণ মানুষ এখন তার সিংহ বন্ধুদের সাহায্য করে। কিছু শিকারি বনে প্রবেশ করে তাকে দেখতে পায় এবং দেখে সে তর্জন গর্জন ছাড়া তাদের সাথে কথা বলতে পারছে না। তারা তাকে বন্দী করে এবং সিংহের সাথে খাঁচায় ভরে আমেরিকায় সার্কাসে বিক্রি করতে নিয়ে যায়। কাসপা বন্দীদশা থেকে নিজেকে মুক্ত করে এবং সাঁতরে নদী পাড়ি দিয়ে শহরে চলে যায়। সেখানে এক পথচারী তাকে দেখতে পেয়ে পুলিশে খবর দেয়। পুলিশ তার পিছনে লাগলে সে পালিয়ে গিয়ে একটি জানালা দিয়ে স্কুল শিক্ষক অ্যানি রজার্স ও তার রুমমেট সুয়ের অ্যাপার্টমেন্টে ঢোকে যায়। তাকে খাবার দেওয়ার পর অ্যানি তাকে শিক্ষাদান করে সভ্য করে তুলতে চায়। কিন্তু কাসপা নিজেকে এই নতুন জীবনে সুখী মনে করে না এবং সে আফ্রিকায় ফিরে যেতে চায়।

কুশীলব
------

* বুস্টার ক্রাব - কাসপা
* ফ্রাঁস ডি - অ্যানি রজার্স
* সিডনি টলার - নেইল ফোর্বস
* নিডিয়া ওয়েস্টম্যান - সু
* রবার্ট বারাট - জো নোলান
* আরভিং পিশেল - কোরি
* ডগলাস ডানব্রিল - এড পিটার্স
* স্যাম বেকার - গোয়ানা
* প্যাট্রিশিয়া ফার্লি - কিটি
* রনি কসবি - তিনি বছর বয়সী কাসপা

তথ্যসূত্র
---------

1. ↑  "King of the Jungle (1933)"। *টার্নার ক্লাসিক মুভিজ*। সংগ্রহের তারিখ ৪ এপ্রিল ২০১৭।
2. ↑  HALL, MORDAUNT (২৫ ফেব্রুয়ারি ১৯৩৩)। "Buster Crabbe as a Wild Jungle Man Who Under- stands Lions Better Than He Does Human Beings."। *দ্য নিউ ইয়র্ক টাইমস*। সংগ্রহের তারিখ ৪ এপ্রিল ২০১৭।

বহিঃসংযোগ
---------

* ইন্টারনেট মুভি ডেটাবেজে *কিং অব দ্য জাঙ্গল*  উইকিউপাত্তে এটি সম্পাদনা করুন (ইংরেজি)
***দ্য কেমব্রিজ হিস্ট্রি অফ ইংলিশ অ্যান্ড আমেরিকান লিটারেচার*** (ইংরেজি: *The Cambridge History of English and American Literature*) হল ১৯০৭ থেকে ১৯২১ সালের মধ্যে ১৮টি খণ্ডে প্রকাশিত একটি সাহিত্য সমালোচনা-বিষয়ক বিশ্বকোষ। বিংশ শতাব্দীর প্রথমার্ধের ১৭১ জন অগ্রণী গবেষক ও চিন্তাবিদের একটি আন্তর্জাতিক প্যানেল কর্তৃক গ্রন্থটি রচিত ও সম্পাদিত হয়। ৩০৩টি অধ্যায়ে বিন্যস্ত এই বইটির পৃষ্ঠাসংখ্যা এগারো হাজারেরও বেশি। ইংরেজি সাহিত্য-সংক্রান্ত অধ্যায়গুলি শুরু হয়েছে প্রাচীন ইংরেজি কাব্যসাহিত্য থেকে এবং সমাপ্ত হয়েছে ভিক্টোরীয় সাহিত্যে। অপর দিকে আমেরিকান সাহিত্য-সংক্রান্ত অধ্যায়গুলির ব্যাপ্তি ঔপনিবেশক ও বিপ্লবের যুগ থেকে বিংশ শতাব্দীর প্রথম ভাগ পর্যন্ত।

ইংরেজি সাহিত্য-সংক্রান্ত ১৪টি খণ্ড এবং একটি অতিরিক্ত নির্ঘণ্ট খণ্ডের যুগ্ম প্রধান সম্পাদক ছিলেন এ. ডব্লিউ. ওয়ার্ড ও এ. আর. ওয়েলার এবং আমেরিকান সাহিত্য-সংক্রান্ত চারটি খণ্ডের প্রধান সম্পাদক ছিলেন উইলিয়াম পিটারফিল্ড ট্রেন্ট, জন আরস্কাইন, টুয়ার্ট শারম্যান ও কার্ল ফন ডোরেন। আমেরিকান সাহিত্য-সংক্রান্ত খণ্ড চারটি ইংল্যান্ডে কেমব্রিজ থেকে কেমব্রিজ ইউনিভার্সিটি প্রেস কর্তৃক এবং মার্কিন যুক্তরাষ্ট্রে নিউ ইয়র্ক সিটি থেকে জি. পি. পাটনাম’স সন্স কর্তৃক প্রকাশিত হয়।

২০০০ সালে বার্টলবাই.কম সমগ্র গ্রন্থটি অনলাইনে প্রকাশ করে। এই সংস্করণে গ্রন্থটিকে অধ্যায়, গ্রন্থপঞ্জি ও অধ্যায় লেখকের নির্ঘণ্ট সহ ৫,৬০০টিরও বেশি ফাইলে বিভক্ত করা হয়েছে। এই গ্রন্থে জীবনী-সংক্রান্ত তথ্যাবলির সঙ্গে সঙ্গে প্রধান প্রধান ব্যক্তিত্ব ও সাহিত্য আন্দোলনের গ্রন্থপঞ্জি অন্তর্ভুক্ত হয়েছে। বইটিতে কবিতা, কথাসাহিত্য, নাটক ও প্রবন্ধ থেকে শুরু করে ইতিহাস, ধর্মতত্ত্ব ও রাজনৈতিক রচনা পর্যন্ত অন্তর্ভুক্ত হয়েছে। এই বইটিতে বক্তা, কৌতুকসাহিত্যকার, কবি, সংবাদপত্র কলামনিস্ট, ধর্মীয় নেতা, অর্থনীতিবিদ, স্থানীয় আমেরিকান, গীতিকার, এমনকি ইড্ডিশ ও ক্রেওল প্রভৃতি কয়েকটি ভাষার লেখালিখিও এই বইয়ের বিষয়সূচির অন্তর্ভুক্ত। সেই জন্য এই বইটিকে সাহিত্য ও সাহিত্য সমালোচনার ইতিহাস-বিষয়ক সবচেয়ে গুরুত্বপূর্ণ বই মনে করা হয়।

তথ্যসূত্র
---------

1. ↑  Cambridge History of English and American Literature, National Library of Australia.
2. ↑  Ward, A. W.; Waller, A. R. (সম্পাদকগণ)। *The Cambridge History of English LIterature*। Cambridge University Press; 1907–1916
3. ↑  Trent, W. P.; Erskine, J.; Sherman, S. P.; Van Doren, C. (সম্পাদকগণ)। *The Cambridge History of American Literature*। New York: G. P. Putnam's Sons; 1917–1921
4. 1 2 3  *The Cambridge History of English and American Literature*, Bartleby.com.

বহিঃসংযোগ
---------


ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে:
***The Cambridge History of American Literature***

* *The Cambridge History of English and American Literature: an Encyclopedia in Eighteen Volumes* on Bartleby.com
* *The Cambridge History of English and American Literature: An Encyclopedia in Eighteen Volumes* on the website of the University of Pennsylvania
***ফিনিয়াস অ্যান্ড ফার্ব*** হল একটি আমেরিকান অ্যানিমেটেড মিউজিক্যাল - কমেডি টেলিভিশন সিরিজ যা ডিজনি চ্যানেল এবং ডিজনি এক্সডি- এর জন্য ড্যান পোভেনমায়ার এবং জেফ "সোয়াম্পি" মার্শ দ্বারা নির্মিত। ডিজনি টেলিভিশন অ্যানিমেশন দ্বারা প্রযোজিত, সিরিজটি মূলত ১৭ ই আগস্ট, ২০০৭ সালে লন গনোম বিচ পার্টি অফ টেরর হিসাবে সম্প্রচারিত হয়েছিল এবং ২৮ শে সেপ্টেম্বর, ২০০৭ সালে পুনরায় প্রাকদর্শন করা হয়েছিল; সিরিজটি আনুষ্ঠানিকভাবে ডিজনি চ্যানেলে ১ লা ফেব্রুয়ারী, ২০০৮-এ প্রিমিয়ার হয়েছিল এবং ১২ ই জুন, ২০১৫ পর্যন্ত চলেছিল।

এই প্রোগ্রামটি ফিনিস ফ্লিন এবং তার সৎ ভাই ফার্ব ফ্লেচারকে অনুসরণ করে, যারা গ্রীষ্মের ছুটিতে আট থেকে দশ বছরের মধ্যে বয়সী,  অনুসরণ করে। প্রতিদিন, ছেলেরা একটি দুর্দান্ত নতুন প্রকল্প শুরু করে, যা সাধারণত নায়কদের বয়স (এবং কখনও কখনও শারীরিকভাবে অসম্ভব) দেওয়া স্কেলে অবাস্তব। এটি তাদের নিয়ন্ত্রিত বড় বোন ক্যান্ডেসকে বিরক্ত করে, যারা প্রায়শই তার এবংফিনিয়াসের মা, লিন্ডা ফ্লিন-ফ্লেচারের কাছে এবং ফার্বের বাবা লরেন্স ফ্লেচারের কাছে কম ঘন ঘন তাদের শেনানিগানগুলি প্রকাশ করার চেষ্টা করে। সিরিজটি একটি স্ট্যান্ডার্ড প্লট সিস্টেম অনুসরণ করে; চলমান গ্যাগগুলি প্রতিটি পর্বে ঘটে, এবং সাবপ্লটটি প্রায় সর্বদা ফিনিয়াস এবং ফার্বের পোষা প্লাটিপাস পেরিকে ওডাব্লুসিএ (একটি কুল আদ্যক্ষর ছাড়াই সংস্থা) এর জন্য "এজেন্ট পি" নামে একটি গুপ্তচর হিসাবে কাজ করে ডঃ হেইঞ্জ ডুফেনস্মার্থজের সর্বশেষ পরিকল্পনাকে পরাজিত করার জন্য, একজন পাগল বিজ্ঞানী মূলত তার মন্দতা দাবি করার প্রয়োজন দ্বারা চালিত হয় (যদিও তিনি প্রকৃতপক্ষে মন্দ নন এবং নির্দিষ্ট পরিস্থিতিতে একটি ভাল হৃদয় রয়েছে)। ক্যান্ডেস তাদের মাকে দেখানোর ঠিক আগে ছেলেদের প্রকল্পের সমস্ত চিহ্ন মুছে ফেলার জন্য দুটি প্লট শেষে ছেদ করে, যা সাধারণত ক্যান্ডেসকে খুব হতাশ করে তোলে।

পোভেনমায়ার এবং মার্শ এর আগে ফক্সের *দ্য সিম্পসনস* এবং নিকেলোডিয়নের *রকো'স মডার্ন লাইফে* একসঙ্গে কাজ করেছিলেন। নির্মাতারা দুই প্রধান বি-প্লট চরিত্র, ড. ডুফেনশমির্টজ এবং মেজর মনোগ্রামকেও কণ্ঠ দিয়েছেন। পোভেনমায়ার একটি ত্রিভুজাকার ছেলের স্কেচ করার পরে *ফিনিয়াস এবং ফার্বের* গর্ভধারণ হয়েছিল - Phineas জন্য প্রোটোটাইপ - রেস্তোরা তে. পোভেনমায়ার এবং মার্শ একসাথে সিরিজের ধারণাটি তৈরি করেছিলেন এবং ডিজনি চ্যানেলে রান করার আগে এটিকে ১৬ বছর ধরে নেটওয়ার্কগুলিতে পিচ করেছিলেন।

তথ্যসূত্র
---------

1. ↑  Holz, Jo (আগস্ট ২৩, ২০১৭)। *Kids' TV Grows Up: The Path from Howdy Doody to SpongeBob*। আইএসবিএন 9781476630601। Phineas and Ferb included frequent pop-culture references, clever wordplay and other forms of surreal adult humour. The New York Times described the show as "Family Guy with an espionage subplot and big dose of magical realism. উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Strike, Joe। "From Swampy & Dan Emerges Phineas and Ferb", PFage 1."। *Animation World Magazine*। জুলাই ২২, ২০১০ তারিখে মূল থেকে আর্কাইভ করা। সংগ্রহের তারিখ আগস্ট ২৬, ২০০৯।
3. ↑  Thomlison, Adam (মার্চ ২৭, ২০২১)। "Hollywood Q & A"। *Winston-Salem Journal*। পৃষ্ঠা TV Week 8 – TV Media-এর মাধ্যমে।

বহিঃসংযোগ
---------

উইকিপিডিয়ার সহপ্রকল্পে**ফিনিয়াস অ্যান্ড ফার্ব*** কমন্স হতে মিডিয়া
* উইকিসংবাদ হতে সংবাদ
* উইকিউক্তি হতে উক্তিসমূহ

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে *ফিনিয়াস অ্যান্ড ফার্ব*  (ইংরেজি)
* টেমপ্লেট:Bcdb
* টেমপ্লেট:TV Guide show
**আবুল বাসার আকন্দ** বাংলাদেশ জাতীয়তাবাদী দলের একজন রাজনীতিবিদ, মুক্তিযোদ্ধা এবং আইননজীবী। ময়মনসিংহ-২ (ফুলপুর-তারাকান্দা) আসনের সাবেক সাংসদ। তিনি ফেব্রুয়ারি ১৯৯৬ সালের জাতীয় সংসদ নির্বাচনে বিএনপির হয়ে সংসদ সদস্য নির্বাচিত হয়ে ছিলেন।

জন্ম ও প্রাথমিক জীবন
--------------------

এ্যাডভোকেট আবুল বাসার আকন্দ ময়মনসিংহ জেলার ফুলপুর উপজেলায় জন্মগ্রহণ করেন।

রাজনৈতিক ও কর্মজীবন
-------------------

আবুল বাসার আকন্দ বাংলাদেশ জাতীয়তাবাদী দলের নেতা। তিনি ময়মনসিংহ জেলা উত্তর বিএনপি'র যুগ্ম আহবায়ক ফুলপুর উপজেলা সাবেক চেয়ারম্যান। তিনি একজন মুক্তিযোদ্ধা ও আইননজীবী। তিনি ফেব্রুয়ারি ১৯৯৬ সালের জাতীয় সংসদ নির্বাচনে ময়মনসিংহ-২ (ফুলপুর-তারাকান্দা) আসন থেকে বিএনপির হয়ে সংসদ সদস্য নির্বাচিত হয়ে ছিলেন।

আরও দেখুন
---------

* ষষ্ঠ জাতীয় সংসদ সদস্যদের তালিকা

তথ্যসূত্র
---------

1. 1 2  "ময়মনসিংহ-২ : সারোয়ার, মোতাহার ও বাসার আকন্দ বিএনপির মনোনয়ন ফরম সংগ্রহ করেছেন"। *দৈনিক ইনকিলাব*। ১৩ নভেম্বর ২০১৮। ১৩ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৯।
2. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।

বহিঃসংযোগ
---------

* ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)–জাতীয় সংসদ
**জয়দেবপুর সরকারি বালিকা উচ্চ বিদ্যালয়** বাংলাদেশের গাজীপুর জেলার একটি সরকারি উচ্চ বিদ্যালয়। ১৯৫৭ সালে জুনিয়র হাই স্কুল হিসেবে স্বীকৃতি পাওয়ার পর ১৯৬১ সালে বিদ্যালয়টিকে পূর্নাঙ্গ মাধ্যমিক বিদ্যালয় হিসেবে রূপদান করা হয়। পরবর্তীতে ১৯৮১ সালে বিদ্যালয়টি সরকারি করা হয়।

ইতিহাস
------

১৯৩৫ সালে মেয়েদের শিক্ষার জন্য তোড়জোড় শুরু হলে তৎকালীন উদ্যোক্তাগণ ভাওয়াল কোর্ট অব ওয়ার্ডস এস্টেটের শরনাপন্ন হন এবং ভাওয়াল এস্টেটের উদ্যোগেই রাজবাড়ী মাঠের পূব পার্শ্বে বর্তমান সরকারি প্রাথমিক বিদ্যালয় ভবনে ১৯৩৭ সালে এম. ই. বালিকা বিদ্যালয় প্রতিষ্ঠিত হয়। ১৯৪০ সালে বিদ্যালয় নির্মাণকাজের জন্য ঘোষ বাহাদুর ভাওয়াল রাজ ১ একর ২০ শতাংশ জমির দখলদারিত্ব ছেড়ে দেন। স্বাধীনতার পর ১ এপ্রিল, ১৯৮১ সালে বিদ্যালয়টিকে জাতীয়করণ করা হয়।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৩০টি শাখা রয়েছে। এরমধ্যে প্রভাতী শাখায় ১৫টি এবং দিবা শাখায় ১৫টি শাখা রয়েছে।

* ৬ষ্ঠ শ্রেণি;
* ৭ম শ্রেণি;
* ৮ম শ্রেণি;
* ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম
--------

* গাঢ় নীল কামিজ     , কামিজের উপর সাদা ক্রস বেল্ট     , কোমরে সাদা বেল্ট      এবং সাদা কেডস্

শিক্ষা কার্যক্রম
----------------

বিদ্যালয়টিতে শুধুমাত্র মেয়েদের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ১০০%।

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্রী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* গাজীপুর সদর উপজেলা
* গাজীপুর জেলা
* গাজীপুর জেলার শিক্ষা প্রতিষ্ঠানের তালিকা
* রাণী বিলাসমনি সরকারি বালক উচ্চ বিদ্যালয়

তথ্যসূত্র
---------

1. ↑  "ইতিহাস, জয়দেবপুর সরকারি বালিকা উচ্চ বিদ্যালয়"। *jgghs.edu.bd*। ২০২২-১০-১৭ তারিখে মূল থেকে আর্কাইভ করা। সংগ্রহের তারিখ ২০২২-১০-১৮।
2. ↑  "শ্রেণি এবং শাখাসমূহ, জয়দেবপুর সরকারি বালিকা উচ্চ বিদ্যালয়"। *jgghs.edu.bd*। সংগ্রহের তারিখ ২০২২-১০-১৮।
3. ↑  "ফলাফল, জয়দেবপুর সরকারি বালিকা উচ্চ বিদ্যালয়"। *jgghs.edu.bd*। সংগ্রহের তারিখ ২০২২-১০-১৮।